open-index/open-wikipedia-markdown huggingface dataset:
Entreat

***Entreat*** on The Curen livealbumi vuodelta 1989. Se on äänitetty The Curen Prayer Tour -kiertueella 22.–24. heinäkuuta 1989 Lontoon Wembley Arenalla ja sisältää ainoastaan *[[Disintegration]]*-albumin kappaleita. Levy julkaistiin alun perin vain promootioversiona Ranskassa. Sen sai kaupan päälle ostaessaan vähintään kolme The Curen levyä. Tämä alkuperäinen versio ei sisältänyt kappaleita "Homesick" ja "Untitled". Myöhemmin *Entreat* julkaistiin Isossa-Britanniassa, myös promotionaalisena kahdeksan kappaleen versiona, joka tällä kertaa sisälsi aiemmin mainitut kappaleet. Levyn sai tällöin kaupan päälle, kun osti kaksi The Curen albumia. Levy julkaistiin kaupallisesti vasta vuonna 1991 kahdeksan kappaleen versiona.

## Kappaleet
# Pictures of You – 7:08
# Closedown – 4:23
# Last Dance – 4:41
# Fascination Street – 5:20
# Prayers for Rain – 4:49
# Disintegration – 7:41
# Homesick – 6:49 (*)
# Untitled – 6:33 (*)

(*) Ei kaikissa versioissa.

## Kokoonpano
* Robert Smith - kitara, laulu
* Simon Gallup - basso
* Porl Thompson - kitara
* Roger O'Donnell - koskettimet
* Boris Williams - rummut
Pilot

**Pilot** oli skotlantilainen poprockyhtye, jonka perustivat vuonna 1973 entiset Bay City Rollersin jäsenet David Paton ja Bill Lyall. Muut jäsenet olivat Stuart Tosh ja Ian Bairnson. Vuonna 1974 ilmestyi single "Magic", josta tuli Pilotin ensimmäinen menestyskappale. Seuraavaksi ilmestyi single "January", josta jo tulikin listaykkönen tammikuussa 1975. Pilotin muut menestyskappaleet olivat: "Call Me Round" ja "Just A Smile". Vuonna 1977 oli Pilotissa enää jäljellä Paton ja Bairnson, jotka pianisti Steve Swindellsin ja rumpali Henry Spinettin kanssa tekivät albumin *Two's A Crowd*. Vuoden 1978 tienoilla Patonista ja Bairnsonista tuli Alan Parsons Project -yhtyeen jäseniä ja Tosh liittyi 10cc-yhtyeeseen. Bill Lyall kuoli aidsiin vuonna 1989.

Arto Sotavalta teki Januarysta suomenkielisen version nimellä Kalenteri vuonna 1976.

## Albumit
**Pilot (From The Album Of The Same Name)*  (1974)
**Second Flight* (1975) 
**Morin Heights*  (1976)
**Two's A Crowd*  (1977)

## Listasijoitukset Englannissa
**Magic* (1974) (11)
**January* (1975) (1)
**Call Me Round* (1975) (34)
**Just A Smile* (1975) (31)

## Aiheesta muualla
*http://www.firstfoot.com/good%20scottish%20pop/pilot.htm 
*http://www.davidpaton.com/index.shtml
Lysenkolaisuus

**Lysenkolaisuus** tarkoittaa Trofim Denisovitš Lysenkon johtamaa näennäistieteellistä liikettä, joka vastusti Gregor Mendelin kehittämää perinnöllisyystiedettä.

Lysenkolaisuuden mukaan hankitut ominaisuudet periytyvät, mikä on pääosin vastoin nykyaikaisen perinnöllisyystieteen käsityksiä. Lysenkolaisuus muistuttaa siten lamarckilaista ajattelua.

Lysenkolaisuus sai Neuvostoliitossa virallisen aseman, ja sitä harjoitettiin maassa 1930-luvulta vuoteen 1965 asti.

## Lysenkolaisuus Suomessa
Suomalaisissa kansandemokraattisissa lehdissä *[[Työkansan Sanomat (1945)|Työkansan Sanomat]]* ja *[[Vapaa Sana (sanomalehti)|Vapaa Sana]]* julkaistiin 1940–1950-luvuilla Erkki Rauteen ja kemisti Heikki Kuusisen kirjoittamia lysenkolaisuutta ylistäneitä artikkeleita.

Vuonna 1949 kansanedustaja ja agronomi Johannes Virolainen esitteli Suomi–Neuvostoliitto-Seuran maatalousjaoston kokouksessa Neuvostoliiton maidontuotannon lysenkolaisia ”huippusaavutuksia”.

## Lähteet

## Aiheesta muualla
* Lysenkolaisuutta Suomessa (*ladattava pdf)*
DNA (psytrance-artisti)

**DNA** on israelilainen, Full On-psytrancea esittävä kaksikko. Heidän nimensä ovat *Eitan Tanami* ja *Zeev Kardonsky*. DNA:lta on ilmestynyt 5 kokopitkää albumia ja 5 EP:tä eli Extended Play albumeita. 2010 Eitan Tanami perusti oman levytysyhtiönsä: DNA Records:n, jolla on tällä hetkellä 10 julkaisua.

## EP:t
## Pavilion (2004)
*01. Intergalactic - Follow The Light (DNA Remix) 
*02. Intergalactic - Suriana (DNA Remix) 
*03. DNA - I Am 
*04. DNA - The Sign 

## The Music (2005)
*01. The Music (7:24) 
*02. XP (7:13) 
*03. Illusions (7:09) 

## Get Wicked (2007)
*01. Break Out (7:05)
*02. Synthetic (DNA Live) (7:18)
*03. Get Wicked (4:52)

## Think Different (2010)
*01. Think Different (6:52)
*02. Basic Instict (6:12)
*03. Signal 5 (7:08)

## Never Say Never (2011)
*01. Never Say Never (6:52)
*02. DNA Vs. Melicia Vs. Hipnotix - Mind Control (6:55)
*03. Avatar (6:33)

## Albumit
**Kick Me Up (2006)**
*01. Angel Dust (7:11) 
*02. DNA Samples (7:15) 
*03. Analayzer (7:30) 
*04. No Good (Start The Dance) (DNA Remix) (7:18) 
*05. Kick Me Up (7:06) 
*06. Speed Of Sound (part 1) (7:03) 
*07. The Music (7:20) 
*08. Synthetic DNA (7:51) 
*09. Demons In My Head (7:24) 
*10. Shushu The Fox (7:41)

## Break Out (2007)
*01. Break Out (7:06)
*02. Massive Trance (7:27)
*03. Discodelic (7:22)
*04. No Limit (6:42)
*05. Kick Me Up (part 2) (6:50)
*06. Genesis (7:23)
*07. Fare Away (6:57)
*08. Disorder (7:18)
*09. Get Wicked (4:52)

## Sounds Like A Melody (2009)
*01. DNA Vs. Meital MD - Turn Me Off (7:43)
*02. DNA Vs. Gataplex - Music In My Soul (7:06)
*03. DNA Vs. Melicia - Indigo (7:43)
*04. DNA Vs. Sesto - Move 2 The Groove (7:14)
*05. Gataka Vs. Apocalypse Vs. Glix - In My Mind (DNA Remix) (7:18)
*06. DNA - Spped Of Sound (6:39)
*07. DNA Vs. Wizzy Noise - Restart (7:36)
*08. DNA Vs. Melicia - Where R U (7:42)
*09. DNA - Butterfly (6:54)

## Fear Of The Dark - The Remixes (2010)
*01. Yahel - Fear Of The Dark (DNA Remix) (7:25)
*02. GMS Vs. Perplex - Psychedelic Lover (DNA Remix) (7:25)
*03. SUB6 - Droid save da' Qween (DNA Remix) (7:05)
*04. Space Cat - Day Breaks (DNA Remix) (7:44)
*05. Psycraft Vs. Dali - Memories Inside (DNA Remix) (6:56)
*06. Sesto Sento Vs. Space Cat - Getting High Power (DNA Remix) (6:55)
*07. Bizzare Contact - Take Control (DNA Remix) (7:17)
*08. Sun Project - Turbo Booster (DNA Remix) (6:58)
*09. Xerox And Illumination - Assimilation Of Reality (DNA Remix) (6:55)

## Infinity (Coming  2011)
*01. Infinity
*02. Never Say Never
*03. DNA, Melicia & Hipnotix - Mind Control
*04. Celldweller - Louder Than Words (DNA Remix)
*05. DNA Vs. Mystical Complex - Final Trip
*06. Sybreed - Doomsday Party (DNA Vs. Mystical Complex Remix)
*07. Believe
*08. The Great Escape
*09. Caffeine

## Lähteet
* [www.discogs.com](http://www.discogs.com/artist/DNA+(5))
* www.psyshop.com 
* www.psyshop.com/phonokol
Twisted Reaction

**Twisted Reaction** (oik. **Edvin Alperavitch**) on israelilainen psytrance-artisti. Hänen esikoisalbuminsa *Action!* julkaistiin vuonna 2006.

## Albumit
*Action!* (2006)
# Heaven (Vocal Edit) (7:58) 
# Acid Theater (8:30) 
# Twisted Illusions (7:21) 
# Action! (8:04) 
# Drugs (Remix) (7:07) 
# Morning Sun (8:00) 
# On The Drumz (6:59) 
# Civilysergia (Album Version) (8:02) 
# One Love (5:05) 

## Lähteet

* www.discogs.com

## Aiheesta muualla

*
Neljäs sektori

* Neljäs sektori, kolmannesta sektorista eroava, verkostomainen ja vapaamuotoinen kansalaisaktivismi.  
* Epävirallinen talous, (engl. *informal economy*), varjotalous eli neljäs sektori

## Lähteet
Keuruun Kisailijat

**Keuruun Kisailijat** on keuruulainen urheiluseura, joka on perustettu 13. syyskuuta 1914.
Seurassa on monta jaostoa: ampumahiihto, hiihto, koripallo, suunnistus ja yleisurheilu. Kisailijoiden pesäpallojoukkue on pelannut jopa ylimmällä sarjatasolla vuonna 1958.

Seura järjesti muun muassa vuonna 2007 hiihdon SM-kilpailut. Vuonna 2009 seura järjestää suunnistuksen SM-erikoispitkän matkan kilpailut. Vuonna 2017 Keuruulla järjestettiin hiihdon SM-kisat.

## Palkinnot ja huomionosoitukset pesäpallossa
### [[Itä–Länsi-ottelu|Miesten Itä–Länsi-valinnat]]
* Jaakko Lovén (1958)

### [[Liitto–Lehdistö-ottelu|Miesten Liitto–Lehdistö-valinnat]]
* Jaakko Lovén (1958)

## Lähteet

## Aiheesta muualla
* Seuran kotisivut
* http://vessix.kotisivukone.com/files/vessix.kotisivukone.com/Pesis/seurat/keuruun_kisailijat.xls
Reino Heinonen

**Reino Johannes Heinonen** (29. huhtikuuta 1908 Tampere – 23. elokuuta 1981 Helsinki) oli suomalainen ammattiyhdistysjohtaja, joka toimi lyhyen aikaa Suomen Ammattiyhdistysten Keskusliiton (SAK) puheenjohtajana SAK:laisen ammattiyhdistysliikkeen hajaannuksen vuosina 1959–1960. Hän oli myös Suomen kunnantyöntekijäin liiton (myöhemmin Kunnallisten työntekijäin ja viranhaltijain liiton, KTV) puheenjohtaja vuosina 1951–1971. Heinonen sai sosiaalineuvoksen arvonimen vuonna 1968.

Heinosen isä oli tamperelainen tiilenpolttaja ja hän itse oli alkuperäiseltä ammatiltaan kivityömies. Hän työskenteli Tampereen kaupungille ja hänet valittiin Tampereen kaupungin työntekijöiden ammattiosaston puheenjohtajaksi. Hän opiskeli vuosina 1935–1936 Työväen Akatemiassa, minkä jälkeen hänet palkattiin vuonna 1938 Suomen kunnantyöntekijäin liiton järjestäjäksi. Heinonen eteni liitossa vuonna 1946 valistusohjaajaksi, vuonna 1950 toiseksi puheenjohtajaksi ja vuonna 1951 puheenjohtajaksi, missä tehtävässä hän jatkoi 20 vuotta. Hän oli vuosina 1957–1960 yhden kauden ajan Helsingin kaupunginvaltuutettu.

Heinonen valittiin SAK:n puheenjohtajaksi helmikuussa 1959 edellinen puheenjohtajan Eero Antikaisen siirryttyä Lomaliiton johtoon. Suomen Sosialidemokraattisen Puolueen (SDP) leskisläisten ja skogilaisten ryhmittymien kiistat olivat aiheuttaneet auto-, meri- ja sähkömiesten ja kirjaltajien liittojen eroamisen SAK:sta. Nämä eronneet liitot muodostivat yhdessä SAK:n liittojen rinnalle perustettujen uusien rinnakkaisliittojen kanssa vuonna 1959 keskusjärjestökseen Ammattiliittojen yhteisjärjestön (AYJ).

Skogilaisten sosiaalidemokraattien vahvin mies SAK:ssa oli keskusjärjestön toinen puheenjohtaja Vihtori Rantanen, mutta skogilaisten enemmistö ajoi kompromissina Heinosen puheenjohtajaksi pysäyttääkseen SAK:n hajoamisen. Heinonen yritti 15 kuukautta kestäneellä puheenjohtajakaudellaan eheyttää SAK:ta, mutta ei saanut tukea Rantasen kannattajilta. Heinonen onnistui neuvottelemaan AYJ:n kanssa sopimuksen irtautuneiden liittojen paluusta SAK:hon, mutta Rantasen tukijat kieltäytyivät tukemasta sovintoa ja saivat yhdessä kommunistien kanssa enemmistön sekä SAK:n työvaliokunnassa että toukokuussa 1960 kokoontuneessa valtuustossa, jolloin AYJ:läisten liittojen paluu peruuntui. Pettynyt Heinonen erosi SAK:n johdosta heti valtuuston kokouksen jälkeen ja Rantanen valittiin hänen tilalleen. SAK jäi skogilaisten ja kommunistien hallintaan, kun taas leskisläiset sosiaalidemokraatit perustivat marraskuussa 1960 kilpailevan keskusliiton Suomen Ammattijärjestön (SAJ).

Palattuaan KTV:n johtoon Heinonen erotti Rantasen tukijat liiton johtopaikoilta. KTV irtautui vuonna 1963 SAK:sta, mutta ei liittynyt SAJ:hin vaan jäi keskusjärjestöjen ulkopuolelle. Heinonen tuki 1960-luvun lopussa ay-liikkeen eheytymistä ja vei vuonna 1969 KTV:n mukaan uudelleenyhdistyneeseen SAK:hon.

## Lähteet
* http://www.palkkatyolainen.fi/pt99/p990504-h1.html 

### Viitteet
Concert – The Cure Live

**Concert** on The Cure -yhtyeen ensimmäinen livealbumi vuodelta 1984. Se on äänitetty The Top -kiertueen aikana Lontoossa ja Oxfordissa.
## Kappaleet
#
#
#
#
#
#
#
#
#
#

## Kokoonpano
*Robert Smith - kitara, laulu
*Porl Thompson - kitara, saksofoni, koskettimet
*Laurence Tolhurst - koskettimet
*Phil Thornalley - basso
*Andy Anderson - rummut
Efraim Kronqvist

**Efraim Johan Kronqvist** (2. elokuuta 1874 Sortavala – 22. toukokuuta 1918 Hausjärvi) oli suomalainen poliitikko, joka toimi SDP:n kansanedustajana vuosina 1909–1914. Sisällissodan aikana Kronqvist toimi punaisten piiriesikunnan ylipäällikkönä Riihimäellä ja kuoli sodan päätyttyä vankileirillä.

## Elämä
### Lapsuus ja nuoruus
Efraim Kronqvistin vanhemmat olivat Alavuden Sapsalammelta kotoisin ollut kirvesmies Johan Kronqvist (1815–1877) ja Pielisjärvessä syntynut Anna Stiina Tossavainen (1853–1890). Kansakoulun käytyään hän työskenteli maalarina ja kauppa-apulaisena Nilsiässä, Kuopiossa ja Nurmeksessa. Asevelvollisuutensa Kronqvist suoritti Lappeenrannassa toimineessa Suomen Rakuunarykmentissä, josta hän kotiutui aliupseerina.

### Politiikassa
Vuonna 1905 Kronqvist oli perustamassa Nurmeksen työväenyhdistystä, jonka ensimmäisenä puheenjohtajana hän toimi. Kronqvist valittiin eduskuntaan vuonna 1909 ja hän uusi paikkansa kolmissa seuraavissa vaaleissa. Kansanedustajan tehtäviensä ohella Kronqvist työskenteli Nurmeksessa osuuskaupan hoitajana ennen muuttoaan Hausjärven Riihimäelle 1913.

### Yleislakko ja sisällissota
Kronqvist kuului lokakuussa 1917 perustetun Riihimäen työväen järjestyskaartin johtoon. Marraskuun yleislakon aikana Kronqvist ja Vihtori Huhta muodostivat paikallisen lakkokomitean johdon syrjäytettyään maltillisemmat sosialidemokraatit. Kronqvist oli myös Riihimäen elintarvikelautakunnan puheenjohtaja. Sisällissodan käynnistyttyä Kronqvistista tuli Riihimäen punakaartin päällikkö sekä Riihimäen rautatieasemalla toimineen Suomen Punaisen Kaartin piiriesikunnan ylipäällikkö. Lisäksi Kronqvistin alaisuuteen kuului Oskari Koivulan johtama Hyvinkään punakaarti, jonka ohella hän komensi myös piirin reservijoukkoja. Entisenä rakuunana Kronqvist liikkui usein ratsuosaston kanssa. Valkoisten mukaan hänellä oli adjutanttinaan 15-vuotias poikansa Suomi Kalervo. Kronqvist oli myös punaisten valitseman Hausjärven kunnanvaltuuston jäsen. Joidenkin tietojen mukaan hän olisi sodan aikana pelastanut Erkylän kartanon punaisten tuhopoltolta. Riihimäen valtauksen jälkeen Kronqvistin joukot pakenivat kohti Lahtea. Kaupungista käydyn taistelun päätyttyä Kronqvist jäi piileskelemään Kärkölän metsiin. Hän palasi kotiinsa 12. toukokuuta, mutta joutui heti valkoisten vangiksi. Kronqvist kuoli tuntemattomasta syystä Riihimäen vankileirillä kymmenen päivää myöhemmin.

## Perhe
Kronqvistin puoliso oli lappeenrantalainen palvelija Eva Sorthán (s. 1870), jonka kanssa hän avioitui vuonna 1900. Pariskunnalla oli viisi lasta.

## Lähteet

## Aiheesta muualla
Tulinuolikko

**Tulinuolikko** (*Nemateleotris magnifica*) on nuolikoiden alaheimoon kuuluva tokkokala.

## Koko ja ulkonäkö
Tulinuolikko kasvaa noin 8&nbsp;cm pitkäksi. Sen vartalo on puikkomainen. Vihreää kuononkärkeä lukuun ottamatta pää on valkoinen, pyrstö punainen ja väri vaihtuu liukuvasti niiden välillä. Jos ravinto on yksipuolista, värit voivat haalistua.

## Alkuperä
Tulinuolikko elää luonnossa Indopasifisella merialueella.

## Käyttäytyminen
Tulinuolikko ui vastavirtaan ja siivilöi vedestä eläinplanktonia. Se käyttäytyy aggressiivisesti muita samankokoisia ja varsinkin saman lajisia kaloja kohtaan. Toisaalta se säikähtää helposti ja säntäilee silloin päättömästi, joten piilopaikkoja pitää olla, ja on syytä varmistua, ettei akvaariosta ole helppoa hypätä ulos.

## Vesiolot ja ravinto
Tulinuolikko syö eläinplanktonpitoista ruokaa.

## Lähteet
Disintegration

**Disintegration** on The Curen kahdeksas studioalbumi vuodelta 1989. Albumi on toinen osa Robert Smithin "trilogiaa", johon kuuluvat myös albumit *[[Pornography]]* ja *[[Bloodflowers]]*. Vuonna 2002 kaikki kolme albumia soitettiin livenä kokonaisuudessaan ja julkaistiin *[[Trilogy (The Cure)|Trilogy]]*-DVD:nä vuonna 2003.

Levyn vinyyliversio ei sisällä kappaleita "Last Dance" ja "Homesick" tilan puutteen vuoksi.

South Parkin jaksossa "Mecha-Streisand" Kyle Broflovski julistaa *Disintegrationin* maailman parhaaksi levyksi huutamalla: "Disintegration is the best album ever!".

Levystä on äskettäin julkaistu kolmen CD:n 20-vuotisjuhlaversio.

## Kappaleet
# Plainsong – 5:12
# Pictures of You - 7:24
# Closedown – 4:16
# Lovesong – 3:28
# Last Dance – 4:42 (*)
# Lullaby – 4:08
# Fascination Street – 5:16
# Prayers for Rain – 6:04
# The Same Deep Water as You – 9:18
# Disintegration – 8:18
# Homesick – 7:06 (*)
# Untitled – 6:30

(*) Vain kasetti- ja CD-versioissa.

## Kokoonpano
* Robert Smith – kitara, koskettimet, laulu, tuottaja, teknikko
* Simon Gallup – bassokitara, koskettimet
* Porl Thompson – kitara
* Roger O'Donnell – koskettimet
* Boris Williams – rummut
* Laurence Tolhurst – "muut soittimet", ei soittanut levylle mitään

### Tuotanto
* Dave Allen – teknikko, tuottaja
* Richard Sullivan – avustava teknikko
* Roy Spong – avustava teknikko

## Lähteet
Petri Piispanen

**Petri Piispanen** (s. 8. joulukuuta 1980 Kokkolassa) on suomalainen jalkapalloilija, pelipaikkanaan keskikenttäpelaaja. Kaudet 1999-2008 Piispanen pelasi KPV:n joukkueessa Ykkösessä ja Kakkosessa. Kausilla 2009-2010 hän edusti Kakkosessa pelaavaa GBK:ta.

Piispasen suurin saavutus on Suomen Cupin finaalipaikka kaudella 2006 KPV:n joukkueessa.

## Lähteet
MFG

**MFG**, (lyhenne sanoista **''M**essage **F**rom **G**od*) on [[Israel]]ista kotoisin oleva, [[psytrance]]a tuottava kaksikko. Miesten nimet ovat *'Aharon Segal** ja **Guy Zukrel**. MFG on aloittanut toimintansa vuonna 1996.

== Albumit ==
**The Prophecy (1996)**
*01. The Prophecy (7:28) 
*02. Magnetic Activity (Total Eclipse) (7:31) 
*03. Alternate Dimension (7:20) 
*04. Overload (9:17) 
*05. Illumination (9:22) 
*06. New Horizon (7:31) 
*07. Hypnotized (9:11) 
*08. Shape The Future (Future Mix) (10:47) 
*09. Mystic Dawn (7:39) 

**New King Of World (1997)**
*01. Electric Bubbles (7:15) 
*02. When We Dream (7:53) 
*03. Experience (8:11) 
*04. Alien's Land (8:51) 
*05. The Waking Mind (8:25) 
*06. We Are The Machines (8:53) 
*07. Born Into A New Life (8:02) 
*08. Peaceful Relaxation (7:40) 
*09. New Kind Of World (9:32) 

**Project Genesis (1998)**
*01. Intro (0:41) 
*02. Intelligent Machine (7:30) 
*03. Project Genesis (7:34) 
*04. Open Mind (8:08) 
*05. Why? (8:12) 
*06. Voices (8:27) 
*07. Sunshine (7:41) 
*08. On Mars (8:02) 
*09. The Creation (7:42) 
*10. Metamorphosis (9:29) 

**The Message (2001)**
*01. Have A Nice Day (8:20) 
*02. Wonderland (9:19) 
*03. Brainwaves (9:03) 
*04. Walking On Ice (7:17) 
*05. Feel Like God (New Version) (9:22) 
*06. Rise & Fall (8:20) 
*07. Welcome To The Edge (8:17) 
*08. Dark Waters (9:06) 
*09. The Message (9:26) 

**Message From God (2006)'''
*01. Save Yourselves (8:57) 
*02. For The Future Of Mankind (9:40) 
*03. Shining Faces (8:21) 
*04. Positive Energy (8:24) 
*05. In Search Of Truth (7:42) 
*06. The World Is A Narrow Bridge (8:45) 
*07. Enlightment (7:49) 
*08. Life Is A Strange Journey (8:46) 
*09. Shma Israel (9:39) 

## Lähteet
* www.discogs.com
Juho Laakso

**Johan (Juho) Erik Laakso** (ent. **Forsell**, 4. lokakuuta 1854 Askola – 23. syyskuuta 1915 Loviisa) oli suomalainen torppari ja poliitikko, joka toimi SDP:n kansanedustajana vuosina 1907–1908.

## Elämä
Askolan Tiilään Koskelan torpassa syntyneen Laakson vanhemmat olivat torppari Erik Johaninpoika ja Elisabet (Lisa) Gillberg. Hän elätti itsensä sekalaisilla töillä ja viljeli 1880-luvun alusta lähtien Tiiläässä sijainnutta Ängsbackan torppaa. Kouluja käymätön Laakso lähti työväenliikkeeseen vasta viisikymppisenä 1900-luvun alkuvuosina. Askolan työväenyhdistyksen puheenjohtajana hän keskittyi vuokraviljelijöiden asioihin ja toimi myös kunnallislautakunnan puheenjohtajana. Lisäksi Laakso osallistui muun muassa vuonna 1906 Tampereella pidettyyn ensimmäiseen yleiseen torpparikokoukseen. 

Laakso tunnettiin torpparien puolestapuhujana myös kotipitäjänsä ulkopuolella ja vuonna 1907 hänet valittiin kansanedustajaksi Suomen ensimmäisissä yksikamarisen eduskunnan vaaleissa. Laakson ainoaksi jäänyt kansanedustajakausi päättyi jo heinäkuussa 1908 eduskunnan hajottamiseen. Myöhemmin hän toimi muun muassa SDP:n Uudenmaan piirin sekä Suomen Maanvuokraajain Liiton luennoitsijana. Laakso oli myös Porvoossa ilmestyneen *[[Työläinen]]*-lehden pitkäaikainen avustaja. 

Laakso ehti viljelemään torppaansa 34 vuoden ajan, kunnes Tiilään maita hallinnut metsäyhtiö Aug. Eklöf Ab hääti hänet usean muun torpparin tavoin talvella 1915. Häädön jälkeen Laakso työskenteli ajomiehenä Helsingin ympäristön linnoitustöissä. Hän kuoli vatsasyöpään Loviisan yleisessä sairaalassa ylilääkäri Léon Biaudetin toimittamasta leikkauksesta huolimatta syyskuussa 1915. Laakso on haudattu Askolan hautausmaalle.

## Perhe
Laakso puoliso oli Askolan Monninkylässä syntynyt Anna Serafia Johanintytär (1856−1919), jonka kanssa hän avioitui vuonna 1878. Pariskunnalla oli kuusi lasta.

## Lähteet
Arttu Seppälä

**Arttu Aadiel Seppälä** (s. 18. maaliskuuta 1987 Turku) on suomalainen jalkapalloilija ja sarjakuvakäsikirjoittaja.

Seppälä on jalkapalloilijana Lapuan Virkiän kasvatti ja pelipaikaltaan laituri tai hyökkääjä. Kaudet 2005–2007 hän pelasi Ykkösessä Kokkolan Pallo-Veikkojen joukkueessa, jolloin joukkue saavutti hopeaa Suomen Cupissa 2006. Syksyllä 2007 hän siirtyi opiskelemaan Turkuun ja edusti kausilla 2008–2009 FC Interiä voittaen joukkueessa Suomen mestaruuden ja Liigacupin kaudella 2008. Elokuussa 2009 Seppälä siirtyi lainasopimuksella Vaasan Palloseuraan ja jatkoi seurassa myös kauden 2010. Kaudella 2011 hän oli nostamassa Seinäjoen Jalkapallokerhoa Ykköseen pelaten kaikissa joukkueen sarja- sekä Suomen Cup-otteluissa. Kaudella 2012 Seppälä edusti Ykkösessä pelaavaa FC KooTeePeetä. Kaudella 2013 hän edusti Kakkosen itäisessä lohkossa pelannutta KTP:tä.

Seppälä on sarjakuva-alan yrittäjä, ja hän on käsikirjoittanut *[[Pöyrööt]]*-sarjakuvaa vuodesta 2011.

Seppälä voitti Diili-tosi-tv-ohjelman keväällä 2025 ja hänestä tulee voiton myötä kesäksi Kasarmitorille Helsinkiin avattavan Jaajo Linnonmaan Superterassin tapahtumapäällikkö.

## Sarjakuva-albumit

* 
* 
* 
* 
* 
*

## Lähteet

* 
* 

### Viitteet

## Aiheesta muualla
* Arttu Seppälän Veikkausliiga-tilastot
Hannu Ypyä

**Hannu Ypyä** (s. 29. elokuuta 1975 Kokkola) on suomalainen jalkapalloilija. Hänen pelipaikkansa oli oikea laitapuolustaja.

Ypyä on pelannut Ykkösessä (entinen I divisioona) Kokkolan Pallo-Veikkojen joukkueessa vuosina 1994, 1998–1999 ja 2005–2007 sekä Musan Salaman joukkueessa vuonna 2000. Alemmilla sarjatasoilla hän on edustanut KPV:n lisäksi toista kokkolalaisseuraa Öja-73:a.

## Lähteet
Mandariini (virkamies)

**Mandariini** oli keisarillisen Kiinan virkamiehen arvonimi.  Nimitystä käytettiin myös Vietnamissa ennen itsenäisyyttä, koska sikäläisessä hallintojärjestelmässä oli paljon kiinalaisia vaikutteita. Sana on peräisin portugalin kielen kautta sanskritista. Mandariiniksi pääseminen vaati 1300 vuoden ajan (605–1905) perusteellisen keisarillisen virkamiestutkinnon läpäisemisen. Niinpä mandariinit olivat oman aikansa älymystöä. Kiinan kirjakieltä kutsutaan nimellä mandariinikiina. 


Portrait of Jiang Shunfu.jpg|Mandariini virka-asussaan, piirros Ming-dynastian ajalta 1400-luvulta. Asun rinnassa olevan neliön kaksi kurkea kertovat kyseessä olevan "ensimmäisen luokan" virkamies. 
Lai-Afong, Two Chinese Mandarins.jpg|Kaksi mandariinia, kiinalaista virkamiestä virka-asussaan.
Qing Dynasty Mandarin.jpg|Qing-dynastian virkamies.


## Lähteet

## Aiheesta muualla
Asynkroninen verkko-opetus

**Asynkroninen verkko-opetus** tarkoittaa verkko-opiskelua, jossa osapuolet eivät ole kasvokkain. Tämä tarkoittaa sitä että, opiskelija ja opettaja eivät kommunikoi reaaliaikaisesti keskenään. Sen sijaan nauhoitukset, sähköposti, fax, keskustelupalstat, ketjutetut keskustelut ja verkkopohjainen harjoittelu ovat asynkronista opiskelua. Yksi asynkronisen verkko-opiskelun hyödyistä on se, että osallistuja hallitsee opiskeluprosessin tahtia. Tämä tarkoittaa usein sitä, että asynkroninen verkko-opiskelu on riippumatonta sekä paikasta että ajasta.

Asynkronisen verkko-opetuksen vastakohta on synkroninen verkko-opetus.

## Katso myös
*Virtuaalinen opiskelu
*Asynkroninen kommunikaatio
*Sulautuva oppiminen

## Lähteet
Belanger, F. (2000), Evaluation and Implementation of Distance Learning: Technologies, Tools and Techniques. Hershey, PA, USA: Idea Group Publishing.
Synkroninen verkko-opetus

Synkroninen verkko-opetus on tietoverkossa samanaikaisesti tapahtuvaa opetusta. Opetuksen aikana opettaja ja opiskelijat voivat reaaliaikaisesti keskustella keskenään ja antaa toisilleen palautetta välittömästi. Synkronisessa verkko-opetuksessa on mahdollista lähettää ääntä ja liikkuvaa kuvaa siten, että muut kuulevat ja näkevät kertojan samaan aikaan kun hän puhuu. Synkroninen verkko-opetus on riippuvaista ajasta, mutta ei paikasta. Tämän mahdollistavat erilaiset virtuaaliset luokkahuoneet.

Synkronisen verkko-opetuksen vastakohta on asynkroninen verkko-opetus.

## Lähteet
Belanger, F. (2000), Evaluation and Implementation of Distance Learning: Technologies, Tools and Techniques. Hershey, PA, USA: Idea Group Publishing.
Charles Mackerras

**Alan Charles Maclaurin Mackerras** (17. marraskuuta 1925 &ndash; 14. heinäkuuta 2010) oli australialainen kapellimestari. Hän syntyi Yhdysvalloissa ja toimi vuosina 1954–1956 BBC Concert Orchestran ylikapellimestarina.

Mackerras johti Hampurin valtionoopperaa 1965–1969, Englannin kansallisoopperaa 1970–1978 ja Walesin kansallisoopperaa 1987–1992. Hän toimi Sydneyn sinfoniaorkesterin ylikapellimestarina vuosina 1982–1985.

Mackerras kuoli syöpään 14. heinäkuuta 2010.

## Lähteet
Eric Ambler

**Eric Ambler** (28. kesäkuuta 1909 – 22. lokakuuta 1998) oli englantilainen rikoskirjailija. Hän käytti myös pseudonyymiä **Eliot Reed** yhteistyössä Charles Roddan kirjoittamiensa teosten kohdalla.

Ambler syntyi Lontoossa ja toimi paitsi kirjailijana, myös elokuvien käsikirjoittajana. Hän oli jopa Oscar-ehdokkaana. Hän voitti vuonna 1964 parhaan romaanin Edgar-palkinnon. 

Ambler erosi vaimostaan Louisesta vuonna 1958 ja meni myöhemmin saman vuoden aikana naimisiin Joan Harrisonin kanssa. Pari muutti Sveitsiin vuonna 1969 ja takaisin Englantiin 16 vuotta myöhemmin. Joan kuoli Lontoossa vuonna 1994 ja Eric Ambler samassa kaupungissa 22. lokakuuta 1998.

## Teoksia
* Aihetta levottomuuteen
* Aseita Singaporeen
* Belgrad 1926
* Epätavallinen vaara
* Hautakirjoitus vakoojalle
* Judgement on Deltchev
* Mies Libanonista
* Oikeuden pitkä käsi
* Pelon kierre
* Suuren miehen varjo
* Topkapi
Mary Quant

**Mary Quant** (11. helmikuuta 1930 Lontoo – 13. huhtikuuta 2023 Surrey) oli englantilainen muotitaiteilija. Hän tuli tunnetuksi 1960-luvun Chelsea-lookin luojana. Hän avasi ensimmäisen liikkeensä 1957 Lontoon King’s Roadilla ja perusti vuonna 1963 nimeään kantavan myyntiketjun, joka myi esimerkiksi kosmetiikkaa ja laajeni moniin Euroopan maihin ja Amerikan Yhdysvaltoihin.

Mary Quantia pidetään minihameen luojana. On kuitenkin mahdollista, että Pierre Courreges esitteli hyvin lyhyen hameen ensimmäisenä. Joka tapauksessa Quant keksi sille nimen suosikkiautonsa Morris Minin mukaan.

## Lähteet
* Suuri tietosanakirja, WSOY

### Viitteet
Manchego

**Manchego** on lampaanmaidosta valmistettu juusto, jota tuotetaan Espanjassa La Manchan alueella. Vähintään kolme kuukautta kypsennettävä Manchego on rakenteeltaan puolikiinteä, ja siinä on pieniä koloja. Väriltään juusto on kultaan vivahtavan keltainen. Manchegon maku vaihtelee pehmeästä terävään juuston kypsennysajasta riippuen: alle kolme kuukautta kypsennetty on mieto (*curado*), yli kolme kuukautta kypsennetty (*viejo*) on jo voimakkaampi ja yli vuoden kypsennetty manchego on mustakuorinen, nimeltään *en aceite* ja voimakkaan makuinen.

Juuston pinnassa on kuvio, joka on lähtöisin espartoheinäkorista, jossa se perinteisesti valmistetaan. Nykyään kuori on usein parafiinikerros, jonka kuvio matkii espartoheinäkorin jälkiä.

Manchego-juusto on suojattu Euroopan unionin alkuperäisnimityksellä (*Denominación de Origen*).
Seppo Saastamoinen

**Seppo Markku Saastamoinen** (s. 1960 Kiuruvesi) on kajaanilainen kaupan alalla toimiva liikemies, joka on hankkinut varallisuutta halpakauppaan keskittyneillä Makasiini- ja Maxi-Makasiini -ketjuilla. Saastamoisen omistama *Suomen RH-yhtiö* omisti nämä ketjut vuoteen 2003 saakka, jolloin ne yhdistyivät Tarjoustalon kanssa muodostaen Tarjousmaxin. Saastamoiset omistivat tästä uudesta yhtiöstä, Tarjousmaxista 50&nbsp;prosenttia ja Tarjoustalon perustajat, Arja ja Kari Hautanen 50&nbsp;prosenttia. Tokmanni osti Tarjousmaxin vuosien 2005 ja 2006 vaihteessa. Tämän jälkimmäisen kaupan rahoitti CapMan. Tämän järjestelyn jälkeen Saastamoiset omistivat 24&nbsp;prosenttia, Kyösti Kakkonen noin 24&nbsp;prosenttia ja CapMan noin 50&nbsp;prosenttia Tokmannista. Tokmannista tuli samalla Suomen suurin halpakauppaketju. Vuonna 2012 Saastamoiset, Kakkonen ja CapMan myivät osuutensa Nordic Capitalille. 

Saastamoinen toimi vuosina 2006–2007 Tokmanni-konsernin varatoimitusjohtajana, ja sen jälkeen konsernin aktiivisena omistajana. Saastamoinen omistaa lisäksi esimerkiksi kiinteistöyhtiöitä.

Saastamoisen isä Alpo Saastamoinen toimi vaatekauppiaana ja jo isoisänsä Paavo Fredrik Saastamoinen toimi kauppiaana. Alpo Saastamoisen kuoltua liikenneonnettomuudessa vuonna 1967 jäi häneltä vaimo Helvi ja 7 pientä lasta. 

Seppo Saastamoisen isoveli Paavo Saastamoinen jatkoi sisarusten kanssa isänsä vaateliikkeitä ja lasten vartuttua he alkoivat itse yrittäjiksi. Paavo ja Seppo perustivat halpatavaraketju Makasiinin vuonna 1977 ja siitä kasvoi vuosien saatossa merkittävä toimija ja työllistäjä sekä Savossa että Kainuussa. Ketjussa oli myymälöitä sekä Makasiini- että Maxi-Makasiini-nimillä. Myöhemmin toimintaa laajennettiin Kodintukku-konseptilla.

Veljeksistä Jukka Saastamoinen perusti 1987 yhdessä Sepon kanssa Säästötalo Robinhoodin Kymenlaaksoon, ja siitä kasvoi alueelle merkittävä halpatavaraketju.

Saastamoinen on useana vuonna ollut Kajaanin ja Kainuun suurituloisin asukas. 

Saastamoinen on toiminut Tokmannin hallituksen puheenjohtajana vuosina 2018–2025 ja hallituksen varapuheenjohtajana vuodesta 2025.

## Lähteet
Leandro Grimi

**Leandro Damian Marcelo Grimi** (s. 9. helmikuuta 1985 San Lorenzo, Santa Fe, Argentiina) on argentiinalainen jalkapalloilija, joka edustaa Portugalin Liga Sagresin Sporting Clube de Portugalia. 182 senttimetriä pitkän Grimin pelipaikka on puolustuksessa, joko keskellä tai laidalla. Hänellä on myös Italian passi.

Grimin ammattilaisura alkoi vuonna 2004 kasvattajaseura Club Atlético Hurácanin riveissä. Vuonna 2006 hän siirtyi 750 000 euron siirtosummalla toiseen argentiinalaisseuraan - Racing Club de Avellanedaan. Nykyiseen seuraansa hän siirtyi tammikuussa 2007 kahden miljoonan euron korvausta vastaan. Virallisen debyyttiottelunsa punamustien paidassa hän pelasi Italian Cupin ottelussa AC Arezzoa vastaan. Serie A:ssa hän debytoi 18. huhtikuuta Ascolia vastaan pelatussa ottelussa, jossa hän tuli kentälle vaihdosta viimeisten kymmenen minuutin ajaksi.
Chad Botha

**Chad Botha** (s. 9. maaliskuuta 1984 Durban, Etelä-Afrikka) on eteläafrikkalainen jalkapalloilija. Hänen viimeisin seuransa Suomessa oli FF Jaro. Chad Botha palasi kauden 2007 jälkeen kotimaahansa. Hänen veljensä Ryan Botha pelaa myös jalkapalloa.

## Lähteet

## Aiheesta muualla
*Playerhistory.com
Paska (kunta)

**Paska** on kunta Saksassa Thüringenin osavaltiossa. Paskassa on 107 asukasta (31.12.2012) ja pormestarina toimii Tino Riemschneider. Kunta sijaitsee Hohenwarten tekojärven välittömässä läheisyydessä.

Paskan historia ulottuu 1200-luvulle. 1500- ja 1600-luvuilla paikan nimi oli *Passeck*. Arkeologisissa kaivauksissa paljastuneet hautalöydökset todistavat kelttien asumuksista Paskan ympäristössä.

Paska on malliltaan yhden aukion ympärille rakennettu kylä. Tyypilliset vanhat maalaistalot on rakennettu useimmiten ristikkotekniikalla. Kylä sijaitsee Sormitzgrundin luonnonsuojelualueen rajalla.

Kunnan läpi menee tie Linkenmühleen. Vuodesta 1995 alkaen lossi on vienyt autot Saale-joen yli. Kunnan lävitse kulki aiemmin Nürnbergin kauppareitti.

## Lähteet

## Aiheesta muualla
* Informationen zur Gemeinde Paska auf der Seite der Verwaltungsgemeinschaft Ranis-Ziegenrück
Maxi-Makasiini

**Maxi-Makasiini** oli Kainuun ja Pohjois-Savon alueella toiminut halpamyymäläketju. Maxi-Makasiinin perustivat 1970-luvulla veljekset Paavo ja Seppo Saastamoinen. Ketjun liikevaihto vuonna 2002 oli 44 miljoonaa euroa, ja ketju työllisti lähes 200 ihmistä. Pääkonttori sijaitsi Kajaanissa. Ketjun liiketoiminnan perustana oli oma maahantuonti Aasiasta, mikä mahdollisti halvat jälleenmyyntihinnat kuluttajille. Suuri osa myyntitavaroista tuotiin Pick Import Oy:n kautta, jonka perustajajäseninä Saastamoiset toimivat. Ketjun tunnuslause oli "Maxissa markkakin on mahtava". 

Vuonna 2006 Tokmanni-konserni osti Maxi-Makasiinin. Ketjun myymälät muutettiin Tokmanneiksi vasta vuoteen 2014 mennessä.

## Myymälät
* Iisalmi 
* Kajaani   
* Kiuruvesi   
* Kuhmo  
* Kuopio 
* Lapinlahti   
* Sotkamo 
* Suomussalmi

## Aiheesta muualla
* Tokmannin Maxi-Makasiini -sivusto
Sami Markkanen

**Sami Markkanen** (s. 1974 Kuopio) on suomalainen jääkiekkoilija. Markkanen on pelannut urallaan sekä Suomessa, jossa hän teki 2-divisioonan piste-ennätyksen kaudella 2002&ndash;2003, että Norjassa. Hän on ehkä tunnetumpi rullakiekkoilijana, jossa hän on monena vuonna ollut Suomen maajoukkueen mukana voittamassa MM-mitaleja. Rullakiekkoa hän pelasi kuopiolaisessa Devilsissä. Nykyään hän pelaa rullakiekkoa Tamperelaisessa KooVee Rollersissa jonne siirtyi viime kesänä ja tuloksena SM-Hopea. Viimeistä edelliset kaudet Markkanen pelasi Norjassa ja viime kauden JHT:ssä.
Fumihito

**Fumihito, prinssi Akishino** (, s. 30. lokakuuta 1965 Tokio) on Japanin keisari Akihiton ja keisarinna Michikon toinen poika. Hän on ensimmäisenä kruununperimysjärjestyksessä isoveljensä keisari Naruhiton jälkeen. Lapsena hänen keisarillinen kutsumanimensä oli prinssi Aya ().

## Tausta
Fumihito suoritti ensin tutkinnon valtiotieteellisessä tiedekunnassa vuonna 1988 ja lähti sitten opiskelemaan eläintiedettä ulkomaille. Hän väitteli filosofian tohtoriksi ornitologiasta lokakuussa 1996. Tätä ennen hän on myös toiminut tutkijana Oxfordin yliopiston luonnontieteellisessä museossa ja Brittiläisen museon vastaavalla osastolla. Lisäksi Fumihito on toiminut Yamashinan ornitologisen instituutin johdossa. Fumihito on julkaissut useita lintutieteellisiä artikkeleita.

### Avioliitto ja lapset
29. kesäkuuta 1990 Fumihito avioitui Kiko Kawashiman kanssa. Pari tapasi opiskellessaan Gakushūin-yliopistossa. Parilla on kolme lasta: Mako, Kako ja Hisahito.

Hovissa vastustettiin aluksi Fumihiton avioliittoa, koska hänen vanhempi veljensä Naruhito ei vielä tuolloin ollut naimisissa ja koska keisari Hirohiton kuolemasta oli kulunut vain seitsemän kuukautta.

## Kruununprinssi
Isoveljensä Naruhiton noustua keisariksi vuonna 2019 Fumihitosta tuli kruununprinssi. Koska nainen ei voi periä valtaistuinta nykyisen lain nojalla, Naruhiton ainoa lapsi, prinsessa Aiko, ei ole kruununperimysjärjestyksessä. Fumihiton jälkeen seuraavana järjestyksessä on hänen poikansa Hisahito. Japanissa on kuitenkin käyty keskustelua naispuolisen perillisen sallimisesta. Selkeä enemmistö japanilaisista suhtautuu hyväksyvästi potentiaaliseen naispuoliseen hallitsijaan.

Virallisesti Fumihito julistettiin kruununprinssiksi 8. marraskuuta 2020. Tähän liittyvä seremonia pidettiin kuitenkin jo 19. huhtikuuta, mutta ei julkisesti johtuen koronaviruspandemiasta. Fumihito oli haluton ottamaan vastaan kruununprinssille tarkoitetun perinteisen titteliä "suuri keisarillinen poika ()", joten hänen virallinen tittelinsä on "keisarillinen perillinen ()". Fumihito on sittemmin perustellut kantaansa sillä, että häntä ei ole kasvatettu kruununperilliseksi, joten perinteisemmän tittelin kantaminen tuntui vaikealta. 

## Kunnianosoituksia

*  Italian tasavallan ansioritarikunnan suurristi (Italia, 1998)
*  Alankomaiden kruunun ritarikunnan suurristi (Alankomaat, 2014)
*  Isabella Katolilaisen ritarikunnan suurristi (Espanja, 2008)
*  Kansallinen ansioritarikunnan suurristi (Paraguay, 2021)
Fumihito on myös seuraavien korkeakoulujen kunniatohtori:

## Galleria

Tiedosto:Flag of Prince Akishino, Crown Prince.png|Fumihiton kruununprinssinä käyttämä lippu


## Lähteet
Ruotsin avaruusfysiikan instituutti

**Ruotsin avaruusfysiikan instituutti, (Institutet för rymdfysik, IRF)** on 110 henkilöä työllistävä valtiollinen tutkimuslaitos. Instituutin tehtävänä on tutkia ja tarjota opetusta avaruusfysiikan, avaruustekniikan ja ilmakehän tutkimuksen alueilla. Instituutin päämaja sijaitsee Kiirunassa, Ruotsissa. Lisäksi instituutilla on työntekijöitä Uumajassa, Uppsalassa ja Lundissa.

## Katso myös
* Bengt Hultqvist
* Hannu Koskinen
* Esrange
* EISCAT

## Aiheesta muualla
* Viralliset kotisivut
Mo-Do

**Mo-Do** oli italialainen eurodance-projekti. Sen loivat 1990-luvun puolivälissä DJ:t Claudio Zennaro, Mario Pinosa ja Sergio Portaluri. Sen vokalistina toimi **Fabio Frittelli**, jota pidettiin Mo-Don keulakuvana. Mo-Don tyylisuuntana oli koneilla tuotettu tanssimusiikki. Kansainvälinen läpimurto aikaansaatiin vuonna 1994 singlellä *Eins, Zwei, Polizei*. Sen sanat on muokattu vanhasta saksankielisestä lastenlorusta: Mo-Do:n kappaleessa se on muodossa *Eins, zwei, Polizei, drei, vier, Grenadier, fünf, sechs, alte Gags, sieben, acht, gute Nacht*. Levyä soitettiin useasti Saksan ja Itävallan klubeilla ja se oli myös kyseisissä maissa singlelistan ykkösenä. Nimen *Mo-Do* kerrotaan juontuvan Frittellin synnyinpaikkakunnan Monfalconen ja hänen syntymäpäivänsä sunnuntain () kahdesta ensimmäisestä kirjaimesta.

Fabio Frittelli kuoli 6. helmikuuta 2013.

## Diskografia
### Albumit
* *[[Was ist das?]]* (1995)
#”Eins, zwei, polizei”
#”Hamlet”
#”Gema Tanzen”
#”Liebes Tango”
#”Für Dich, My love”
#”Hallo”
#”Super Gut”
#”Das Konzert”
#”Eins, zwei, polizei (repris)”
#”Super Gut (rmx)”

### Singlet
* ”Superdisco” (Cyberdisco)
* ”Eins, zwei, Polizei” (1994)
* ”Super gut” (1994)
* ”Gema tanzen” (1995)
* ”Sex Bump Twist” (1996)

## Lähteet
Autodrome de Montlhéry

**Autodrome de Montlhéry** on moottoriurheilurata, viralliselta nimeltään **L’autodrome de Linas-Montlhéry**. Se sijaitsee Ranskassa, Pariisin lähistöllä Montlhéryn ja Linas’n kylien välissä. Radalla ajettiin GP-sarjaa vuoteen 1949. Vuonna 1950 GP-sarjan korvasi Formula 1, eikä radalla enää ajettu Ranskan Grand Prix’ta.

Teollisuusjohtaja Alexandre Lamblin palkkasi René Jaminin suunnttelemaan 2,55 km pitkän soikean radan tonnin painoisille kilpa-autoille, jotka voisivat kulkea soikealla radalla 220 km/h. Rataa kutsuttiin nimellä *Autodrome Parisien*. Vuonna 1925 soikioon lisättiin tieosuus.

Ensimmäisen kilpailun järjesti 26. heinäkuuta 1925 Automobile Club de France Grand Prix. Kilpailun voitti Robert Benois Delagella, mutta kisaa varjosti Antonio Ascarin kuolema. Vuonna 1925 radalla pidettiin myös Ranskan GP, ja uudelleen vuonna 1927 sekä vuosina 1931–1937. Kilpailut, kuten *Coupes du Salon*, *Grand Prix de l’Age d’Or* ja *1000 km* järjestettiin radalla satunnaisesti.

Vuonna 1939 rata myytiin valtiolle, sillä sen huoltokustannukset olivat korkeat. Valtio myi sen vuonna 1946 edelleen Union technique de l’automobile et du cyclelle (UTAC). Vuonna 1951 Bill Aston ajoi radalla uuden 500–kuutioisten virtaviivaisten autojen nopeusennätyksen.

Radalle kuoli useita kuljettajia, muun muassa Benoît Nicolas Musy (1956) sekä Peter Lindner ja Franco Patria. Viimeksi mainittujen onnettomuudessa vuonna 1964 kuoli myös kolme ratahenkilöä.

Viimeisin kilpailu radalla järjestettiin vuonna 2001.

## Lähteet

## Aiheesta muualla
EISCAT

**EISCAT**  eli **European Incoherent Scatter Scientific Association** on kansainvälinen tutkimuslaitoksen yhteenliittymä, joka tekee ISR-tutkajärjestelmällä mittauksia, joilla tutkitaan ionosfääriä ja plasmasfääriä.  

Järjestelmällä voi tutkia esimerkiksi  asteroideja ja revontulia.

## Laitteistot
Ensimmäisen UHF-taajuseen tristaattisen järjestelmän asemat rakennettin 1970-luvun lopulla ja ne sijaitsivat Kiirunassa, Sodankylässä ja Tromssassa. Tutkajärjestelmän lähettimenä toimi Tromssan asema, jossa on suuritehoinen, megawattiluokan pulssimoduloitu tutkalähetin. Järjestelmän mittaukset alkoivat vuonna 1983 jatkuen aina siihen asti, kun käytetty UHF-taajuus siirtyi 3G-mobiiliverkkojen käyttöön. Sodankylän ja Kiirunan vastaanottimet muunnettin vielä VHF-taajuudelle. 

Lisäksi järjestelmään kuuluu Tromssassa sijaitseva ionosfäärin kuumennuskokeisiin käytettävä radiolähetin sekä jatkuvasti ionosfääriä tarkkaileva tutka-asema Huippuvuorilla.  

Kiirunan ja Sodankylän suuret 32m vastaanottimet purettiin vuosina 2024 ja 2025 https://youtu.be/2kKs_PbqMJ4?si=ferHplJIej1wBTpt. Tromssan ja Huippuvuorten asemat jatkavat toimintaansa edelleen EISCAT-3D:n valmistuessa.

2010-luvulla EISCAT käynnisti suunnitelmat mittausjärjestelmänsä uudistamiseksi EISCAT-3D hankkeena. Varsinainen tutkajärjestelmän toteutus käynnistettiin 2017. Uuden Eiscat 3D:n hinnaksi arvioitiin noin 75 miljoonaa euroa. Uudet vastaanottoasemat sisältävät 10 000 mi­ni­an­ten­nin ken­tät. EISCAT_3D asemat sijoittuvat Suomessa Kaaresuvantoon, Ruotsissa Abiskon lähelle Kaiseniemeen ja Norjassa Skibotniin, jonne tulee myös uuden järjestelmän lähetin. Järjestelmän osia on toteuttaneet myös suomalaisyritykset kuten DA-Group https://www.da-group.fi/referenssit/eiscat-3d-tutkat/. EISCAT3D -järjestelmän etenemisestä voi seurata EISCAT AB:n www-sivuilta: https://eiscat.se sekä uutisoinnista eri suomalaisissa medioissa (Aiheesta muualla).

## Organisaatio

Tiedeorganisaatio on monikansallinen; sen jäsenmaita ovat Japani, Kiina, Norja, Ruotsi, Saksa, Suomi ja Yhdistynyt kuningaskunta. Suomen osallistumisen rahoittaja on Suomen Akatemia. Jäsenmaat toimivat organisaatiossa EISCAT Councilin kautta.

EISCAT-järjestön johtajina ovat toimineet prof. Tauno Turunen (1998-2002) sekä vuosina 2009-2012 tohtori Esa Turunen Sodankylän geofysiikan observatoriolta. EISCATin hallintoneuvoston puheenjohtajana toimi Oulun yliopiston professori Anita Aikio vuosina 2021-2022.

Vuonna 2024 perustettiin EISCAT AB https://valtioneuvosto.fi/paatokset/paatos?decisionId=2161 yhtiö uudelle tutkajärjestelmälle. Yhtiön omistajia ovat Suomen, Ruotsin ja Norjan valtiot tiedeorganisaatioidensa kautta..

## Katso myös
* Sodankylän geofysiikan observatorio
* KAIRA

## Lähteet

## Aiheesta muualla
*Järjestön kotisivu
*Prof. Jorma Kankaan EISCAT-historiikki 
* EISCAT and EISCAT_3D  Turusen esitelmäkalvot
* https://www.lapinkansa.fi/suomen-suurin-lautasantenni-kaadettiin-sodankylass/11604964
* https://www.ostologistiikka.fi/kategoriat/hankinta/karesuvantoon-tulossa-jattimainen-tutkakentta
* https://www.uusiteknologia.fi/2024/03/27/nopealla-verkolla-ryyditetty-3d-tutka-tehostaa-lahiavaruuden-tutkimusta/
Jääkala

**Jääkala** (*Chaenocephalus aceratus*) on noin 70&nbsp;senttimetrin pituinen hoikka ja pitkulainen kala, jota tavataan vain Etelämantereen lähivesillä. 

Kalan erikoispiirre on se, että sen veressä ei ole lainkaan punasoluja. Happi kulkeutuu lihaksille veriplasman mukana. Jääkalan keho ei jäädy vaikka se koskettaisi jäätä, sillä sen veressä on luontaista jäänestoainetta.

## Elinympäristö ja ravinto

Jääkala elää pohjan tuntumassa 5–770 metrin syvyydessä. Se saalistaa pääasiassa pienempiä kaloja sekä krilliäyriäisiä.

## Lähteet
Higashi-Yamato

**Higashi-Yamato** () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Tokion Higashi-Murayaman, Kodairan, Musashi-Murayaman ja Tachikawan kaupunkeihin sekä Saitaman prefektuurin Tokorozawan kaupunkiin. Higashi-Yamatossa on 85&nbsp;857 asukasta (vuonna 2017) ja sen pinta-ala on 13,42 neliökilometriä. 

Yamaton kylä perustettiin 1. marraskuuta 1919. Siitä tuli maaseutukaupunki 3. toukokuuta 1954 ja kaupunki 1. lokakuuta 1970, jolloin se nimettiin Higashi-Yamatoksi. Kaupunkia palvelevat Seibu-rautateiden Haijima-linja ja Taman monorail.

## Lähteet

## Aiheesta muualla

*Kaupungin internetsivut
Bengt Sjöstedt

**Bengt Olof Albert "Benkku" Sjöstedt** (2. marraskuuta 1906 Tenhola – 16. heinäkuuta 1981) oli suomalainen aitajuoksija ja maailmanennätysmies. Sjöstedt edusti Suomea 110 metrin aitajuoksussa kaksissa olympiakisoissa, 1928 ja 1932. Sjöstedt edusti uransa aikana tammisaarelaista Ekenäs IF:ää sekä helsinkiläisiä  KIF:ää ja HIFK:ta.

Sjöstedt sivusi 110 metrin aitojen maailmanennätystä 14,4 Helsingissä Eläintarhan kentällä 5. syyskuuta 1931  pidetyissä kilpailuissa.

## Lähteet

## Aiheesta muualla
*
Emu (täsmennyssivu)

**Emu** tai **EMU** tarkoittaa seuraavia asioita:

*emu, strutsilintu
*EMU, Euroopan talous- ja rahaliitto
*Emu Lehtinen (1947–2017), Digelius Musicin perustaja ja omistaja
*emo, eläimen tai ihmisen äiti
*emuu, eläinlajin myyttinen kantavanhempi
*emulaattorin puhekielinen nimitys
*sähkömoottorijuna (EMU, ), sähkökäyttöisistä moottorivaunuista koostuva junayksikkö.
* Extravehicular Mobility Unit, Nasan avaruuspuku
Aspenin musiikkijuhlat

**Aspenin musiikkijuhlat** (Aspen Music Festival and School, AMFS) on yksi Yhdysvaltojen merkittävimmistä musiikkifestivaaleista ja musiikkikouluista. Vuosittain kesä-elokuussa Aspenin kaupungissa Coloradon osavaltiossa järjestettävän festivaalin yhdeksänviikkoinen kausi käsittää noin 350 tapahtumaa, muun muassa orkesterikonsertteja, oopperaesityksiä, kamarimusiikkia, luentoja ja lastenkonsertteja.

Aspenin musiikkijuhlilla opiskelee vuosittain noin 750 nuorta muusikkoa yli 40 maasta. Juhlilla on omat kurssinsa instrumentalisteille, laulajille, säveltäjille, jousikvarteteille. Juhlien yhteydessä on vuodesta 2000 toiminut American Academy of Conducting -kapellimestariakatemia. Orkesterinjohtoa Aspenin musiikkijuhlilla ovat opiskelleet mm. suomalaiset Petri Sakari (1979-80), Markku Laakso (2007) ja Sasha Mäkilä (2009).

Vuodesta 1998 juhlien taiteellinen johtaja on ollut kapellimestari David Zinman.

Chicagolainen liikemies Walter Paepcke perusti toisen maailmansodan jälkeen Aspeniin hiihtokeskuksen, Aspen Instituten ja Aspenin musiikkijuhlat.

## Lähteet

## Aiheesta muualla

*Aspenin musiikkijuhlien verkkosivut (englanniksi)
Gianluca Freddi

**Gianluca Freddi** (s. 29. maaliskuuta 1987 Rooma) on italialainen jalkapalloilija, joka edusti vuonna 2017 päättyneellä pelaajaurallaan kasvattajaseuraansa AS Romaa, Grossetoa, Regginaa, Bresciaa, Novaraa, Lecceä ja Robur Sienaa. Hän pelasi Italian eri nuorisomaajoukkueissa yhteensä noin kaksikymmentä ottelua.

## Lähteet
Clara Ingram Judson

**Clara Ingram Judson** (4. toukokuuta 1879 – 24. toukokuuta 1960) oli yhdysvaltalainen kirjailija. Hänet tunnetaan parhaiten lastenkirjallisuuden teoksistaan, joita hän julkaisi yhteensä kymmeniä. 

Judson voitti kaikkien aikojen toisen Laura Ingalls Wilder -mitalin vuonna 1960. Hän kuoli saman vuoden toukokuun 24. päivänä Evanstonissa, Illinois’ssa. Hänen kuolemansa jälkeen alettiin jakaa Clara Ingram Judson -palkintoa.
Arctic Sunrise

**Arctic Sunrise** on norjalaisella AS Vaagen Verft –telakalla vuonna 1975 hylkeenpyyntialukseksi rakennettu laiva, jonka nykyään omistaa Greenpeace. Greenpeace otti aluksen käyttöönsä vuonna 1996.

Arctic Sunrise oli ensimmäinen alus, joka purjehti Etelänapamantereella sijaitsevan James Rossin saaren ympäri. Saaren Etelämantereeseen liittänyt 200 metriä paksu jääkieleke romahti irti vuonna 1997 ja avasi väylän saaren ympäri.

Alus pystyy murtamaan jäätä ja sillä on kolmisenkymmentä hyttipaikkaa. Huippunopeus on 13 solmua. Sen pituus on 49,62 m, leveys 11,5 m ja syväys 5,3 m. Aluksen kotisatama on Amsterdam, Alankomaat.

Arctic Sunrisea on sen jäänkestävyyden ansiosta käytetty paljon napa-alueilla, ja se on osallistunut mm. valaanpyynnin estämiseen Eteläisellä jäämerellä sekä dokumentoinut ilmaston lämpenemisen vaikutuksia Grönlannissa. Se on myös vieraillut Amazonilla ja Karibianmerellä. Suomessa alus on käynyt kolmasti, loppusyksystä 2006, alkukeväästä 2007 ja alkukeväästä 2015.

Syyskuussa 2013 Venäjän turvallisuusjoukot ottivat aluksen haltuunsa, kun alusta oli käytetty Venäjän öljynporauksen vastustamiseen arktisilla alueilla.

## Katso myös
*Arctic Sunrisen tapaus 2013
*Rainbow Warrior (1955), Rainbow Warrior (1957) ja Rainbow Warrior (2011)

## Lähteet

## Aiheesta muualla

*Arctic Sunrisesta Greenpeacen sivuilla
Casimirin ilmiö

**Casimirin ilmiö** eli **Casimir–Polder voima** on voima, joka syntyy kahden hyvin lähellä toisiaan olevan kappaleen välille. Voima johtuu siitä, että kappaleiden väliin syntyvien virtuaalihiukkasten aallonpituus on rajallinen. Koska kappaleiden etäisyys on rajallinen, ei kappaleiden välille voi syntyä sellaisia hiukkasia, joiden aallonpituus on etäisyyttä pitempi. Siitä seurauksena on kappaleita ulkoapäin yhteen työntävä paine. Muualle kuin kappaleiden välille voi syntyä eri aallonpituisia hiukkasia.

Ilmiön ennusti hollantilainen fyysikko Hendrik B. G. Casimir, jonka mukaan ilmiö on nimetty. Ensi kertaa ilmiön olemassaolo todistettiin vuonna 1958. Voima todistetaan perinteisesti tyhjiössä lähekkäin olevilla varauksettomilla metallilevyillä, jotka lähestyvät toisiaan itsekseen. 

Voiman suuruus on verrannollinen levyjen pinta-alaan ja kääntäen verrannollinen levyjen välisen etäisyyden neljänteen potenssiin.

Casimirin ilmiö on keskeinen nukleonimalleissa ja nanotekniikassa.

## Lähteet

## Aiheesta muualla
*